laion/Wikipedia-Exotic huggingface dataset:
ხასინჯუ

ხასინჯუ (მონღ. ხასი და ინჯუ — საკუთრება ქონება სამფლობელო) — ილხანის სამფლობელო მიწები მონღოლთა ბატონობის ხანაში ირანში. ამ პერიოდში ირანში ინჯუ და ხასი სინონიმებად იქცა. ინჯუ დაერქვა ილხანისა და მისი ოჯახის წევრთ კუთვნილ მიწას. ხასინჯუს ძირითადად შეადგენდა ადგილობრივი ფეოდალებისგან ჩამორთმეული მიწები მემკვიდრეობით გადადიოდა მამიდან შვილზე და თავისუფლდებოდა სახელმწიფო გადასახადისგან. ხასინჯუს შემოსავალი ილხანთა პირადი საკუთრება იყო გადასახადთა აკრეფის უფლება კი მეტწილად იჯარით გაიცემოდა. ხასინჯუ ნიშნავდა აგრეთვე ცალკეული პირების თავისი სამფლობელოთი ნებაყოფლობით შესვლას მონღოლი ილხანის მფარველობაში. ასეთი პირი გარკვეული პოლიტიკური თავისუფლებით სარგებლობდა. მაგალითად 1266 წელს როცა სამცხის მთავარი სარგის I ჯაყელი დავით VII ულუს წინაშე დააბეზღეს და ამის გამო საფრთხე დაემუქრა. მან ილხან აბაღას სთხოვა მფარველობა. სარგისის სამფლობელო საქართველოს გამოეყო ილხანის ხასინჯუ გახდა და შესაბამის უწყებას დაექვემდებარა. ამ პერიოდში ხასინჯუს სისტემა ძირს უთხრიდა საქართველოს სახელმწიფო მთლიანობას. რ. კიკნაძე, ქართული საბჭოთა ენციკლოპედია, ტ. 11, თბ., 1987. — გვ. 441.
ხან იუი

ხან იუი (ტრადიციული ჩინური 韓愈, ჩვეულებრივი ჩინური 韩愈; მეორე სახელი ტუი-ჯი, მეტსახელი ჩან-ლი; დ. 768 — გ.824) — ჩინელი ფილოსოფოსი, ლიტერატორი და საზოგადო მოღვაწე. ეკავა მაღალი თანამდებობები სამეფო კარზე. უდრეკი ხასიათის გამო ხშირად იმსახურებდა რისხვას, გადასახლებული იყო უკიდურეს სამხრეთში. ლიტერატურაში კონფუციანელობისა და რაციონალიზმის პოზიციებიდან თავს ესხმოდა ბუდიზმსა და დაოსიზმს. იდეალის ძებნაში მიმართავდა წარსულს. საფუძველი ჩაუყარა „ძველისაკენ მობრუნებს“ მოძრაობას. წერდა ტრაქტატებს, ეპიტაფიებს, ფილოს, ლექსებს, ოდებს (ფუ). მისი შემოქმედების ცენტრშია ადამიანი და ადამიანურობა (ტრაქტატები: „გზის შესახებ“, „ადამიანის ბუნების შესახებ“, „ადამიანის შესახებ“, „ცილისწამების შესახებ“, „ეშმათა შესახებ“). ლიტერატურაში ებრძოდა ცხოვრებისგან მოწყვეტას, ჩინურ ლიტერატურაში გაბატონებულ „პარალელურ პროზას“, რომის საპირისპიროდაც შემოიღო ე.წ. „ძველი სტილი“ - ენობრივად უბრალო, თავისუფალი ფორმა. განიცადა დუ ფუს გავლენა. ნ. კონრადი და სხვა მეცნიერები ხან იუის ჩინური რენესანსის წარმომადგენლად მიიჩნევენ. Конрад Н. И.,Хань Юй и начало китайского Ренессанса, მის წიგნ Запад и восток, М., 1972. ქართული საბჭოთა ენციკლოპედია, ტ. 11, თბ., 1987. — გვ. 431. ხან იუი — ნამუშევრები საიტზე Internet Archive ხან იუი — ნამუშევრები საიტზე LibriVox (უფასო აუდიო წიგნები)
ალია ალ-ჰუსეინი

ალია ბაჰა უდ-დინ ტოუკანი (არაბ. علياء بھاء الدين طوقان‎‎; დ. 25 დეკემბერი 1948, კაირო, ეგვიპტე — გ. 9 თებერვალი 1977, ამანი, იორდანია) — იორდანიის ყოფილი დედოფალი და იორდანიის მეფე ჰუსეინის მეუღლე 1972 წლიდან მის 1977 წელს გარდაცვალებამდე, როდესაც ვერტმფრენის ჩამოვარდნის შედეგად გარდაიცვალა. ამანის საერთაშორისო აეროპორტი მის სახელს ატარებს. ალია იყო ჰანან ჰაშიმის და საიდ ბაჰა უდ-დინ ტოუკანის ქალიშვილი, რომელიც იყო იორდანიის ყოფილი ელჩი ჯეიმზის სასამართლოში (გაერთიანებული სამეფო), იტალიაში, თურქეთსა და ეგვიპტეში. ალია დაიბადა 1948 წლის 25 დეკემბერს ეგვიპტის დედაქალაქ კაიროში. მამამისი პალესტინის ქალაქ ნაბლუსიდან იყო, რომელიც დასახლდა სალთში, იორდანიის დედაქალაქ ამანთან ახლოს. მუშაობდა მეფე აბდულა I-თან, რომელსაც დაეხმარა დაეწერა იორდანიის კონსტიტუცია და იყო იორდანიის პირველი ელჩი გაერთიანებული ერების ორგანიზაციაში. ბავშვობის უმეტესობა უცხოეთში გაატარა, როდესაც მამამისი იორდანიის დიპლომატიურ კორპუსში მუშაობდა: ის ცხოვრობდა ეგვიპტეში, თურქეთში, ლონდონში, შეერთებულ შტატებსა და რომში. ესწრებოდა ლონდონის საეკლესიო სკოლას უმცროსს ძმებთან, ალასა და აბდულასთან ერთად. განათლება მიიღო რომის ლიბერალური ხელოვნების ცენტრსა და ჩიკაგოს ლოიოლას უნივერსიტეტში. სწავლობდა პოლიტიკურ მეცნიერებას, სოციალურ ფსიქოლოგიასა და საზოგადოებასთან ურთიერთობას ნიუ-იორკის ჰანტერის კოლეჯში. იგი დაინტერესდა სპორტითა და წერით, ხოლო სურდა დიპლომატი გამხდარიყო. 1971 წელს დაბრუნდა იორდანიაში, სადაც მუშაობდა იორდანიის ავიახაზებში. მეფე ჰუსეინ ბინ თალალმა მას დაავალა პირველი საერთაშორისო წყლის სათხილამურო ფესტივალის ჩატარება, რომელიც 1972 წლის სექტემბერში აკაბაში ჩატარდა. ალია 1977 წლის 9 თებერვალს ამანში, ვერტმფრენის ავარიის დროს დაიღუპა. ამანის ძირითადი აეროპორტი, დედაფალ ალიას ამანის საერთაშორისო აეროპორტის (AMM) მშენებლობა 1983 წელს დასრულდა და მისი პატივსაცემად დასახელდა. ↑ 1.0 1.1 Jordan remembers Queen Alia. Jordan Times. ციტირების თარიღი: 2 May 2016. ↑ Death of a King; Cautious King Took Risks In Straddling Two Worlds Judith Miller, The New York Times, 8 February 1999
Unity-ს თამაშების სია

აქ წარმოდგენილია ძრავით Unity შექმნილი ვიდეო თამაშების არასრული სია. Angry Birds Epic Blitzkrieg 3 Broforce CounterSpy Crawl Crossy Road The Dark Eye: Blackguards Darkwood DreadOut Dreamfall Chapters: The Longest Journey Exogenesis: Perils of Rebirth Endless Legend The Forest Fract OSC Guns and Robots Hearthstone: Heroes of Warcraft Hitman Go Isabelle Dance Studio Jazzpunk Jungle Rumble The Last Tinker: City of Colors Lifeless Planet The Long Dark Might & Magic X: Legacy Mini Metro Monument Valley Muppets Movie Adventure, The Never Alone Oddworld: New 'n' Tasty! Plague Inc: Evolved Ranko Tsukigime's Longest Day realMyst: Masterpiece Edition Screencheat Scrolls Shadow Blade Shadow Blade: Reload Tesla Effect: A Tex Murphy Adventure Threes Unturned (early access) Victory at Sea Wasteland 2 Yandere Simulator (beta) Ziggurat Angry Birds 2 Albert and Otto Armello Armikrog Besiege Big Pharma Blues and Bullets The Book of Unwritten Tales 2 Chaos Reborn Cities: Skylines Corpse Party: Blood Drive Dex Dr. Langeskov, The Tiger, and The Terribly Cursed Emerald: A Whirlwind Heist Dropsy Empyrion - Galactic Survival Fallout Shelter Firefly Online Ghost of a Tale Grow Home Hand of Fate Her Story HuniePop I am Bread Infinifactory Jotun Kerbal Space Program Lara Croft Go Mobius Final Fantasy Ori and the Blind Forest The Peanuts Movie: Snoopy's Grand Adventure PewDiePie: Legend of the Brofist Pillars of Eternity Project Phoenix RollerCoaster Tycoon World Shadowrun: Hong Kong Shroud of the Avatar: Forsaken Virtues SpongeBob HeroPants Stranded Deep Sunless Sea Sword Coast Legends Sylvio Tabletop Simulator Tanki X TIS-100 Verdun Viridi Volume War for the Overworld World Trigger: Borderless Mission Aragami Araya Clustertruck Badiya Defunct Digimon World: Next Order Dungeons 2 The Dwarves Earthlock: Festival of Magic Firewatch Homeworld: Deserts of Kharak I Am Setsuna Inside Layers of Fear My Summer Car Necropolis NASCAR Heat Evolution Overcooked Oxenfree Parkitect Pathfinder Online Pokémon GO Pony Island Punch Club Pollen Quern - Undying Thoughts ReCore RollerCoaster Tycoon World Shadow Tactics: Blades of the Shogun The Silver Case (remake) Superhot Super Mario Run That Dragon, Cancer The Legend of Heroes: Akatsuki no Kiseki Tyranny Umbrella Corps Valley Bendy and the Ink Machine Cuphead Everything FAR: Lone Sails Freedom Planet 2 Night in the Woods Oddworld: Soulstorm Osiris: New Dawn P.A.M.E.L.A. Prey for the Gods Shadowgun Legends Snipperclips Strafe Sudden Strike 4 Super Bomberman R Syberia 3 Syndrome Torment: Tides of Numenera Vikings: Wolves of Midgard Yooka-Laylee Eyes on the Solar System (2010) Universe Sandbox ² თანაშების სია დაარქივებული 2017-10-28 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2017-07-02. ციტირების თარიღი: 2017-06-15. ↑ http://www.amazon.com/Triple-Town/dp/B0045XUX7I ↑ Unity forums. ↑ Bart. (February 10, 2017) Digimon World: Next Order – Review. 3rd-Strike.com. ციტირების თარიღი: April 29, 2017.
ხანი (ჩინეთი)

ხანი — ხალხი ჩინეთში, ძირითადად იუნანის პროვინციის სამხრეთ ნაწილში. რაოდენობა 1 660 932 ადამიანი (2010). მათი ენა განეკუთვნება ტიბეტურ-ბირმულ ენებს. იყოფიან სხვადასხვა ეთნიკურ ჯგუფებად. ინარჩუნებენ ძველ ანიმისტურ რწმენებს, რომელზედაც გავლენა აქვს დაოსიზმს. XX საუკუნეში გავრცელდა ქრისტიანობაც. ძირითადი საქმიანობა — მიწათმოქმედება, მეცხოველეობა, ნადირობა, თევზჭერა. განვითარებულია ხელოსნობა. ქართული საბჭოთა ენციკლოპედია, ტ. 11, თბ., 1987. — გვ. 431.
იაგოდინკა II

იაგოდინკა II (რუს. Ягодинка II) — უძველესი დასახლება ხუტორ იაგოდინკის მახლობლად, როსტოვის ოლქი, რუსეთის ფედერაცია. მდინარე დონის ქვემო დინების ტერიტორია მდიდარია გვიანი ბრინჯაოს ხანის არქეოლოგიური ძეგლებით. მათ შორის აღსანიშნავია დასახლება იაგოდინკა II. უძველესი დასახლება იაგოდინკა II მდებარეობს როსტოვის ოლქის ოქტომბრის რაიონის ხუტორ იაგოდინკას მახლობლად, მდინარე კადამოვკის მარჯვენა ნაპირზე მდებარე მაღალ კონცხზე. დასახლება, როგორც არქეოლოგიური ნივთების მიხედვით ირკვევა, არაერთხელ ყოფილა დასახლებული. დასახლებაში ადამიანები ცხოვრობდნენ ძელური კულტურის (გვიანი ბრინჯაოს ხანა) პერიოდში, რომელიც გავრცელებული იყო ძვ. წ. XVI-XII საუკუნეებში აღმოსავლეთ ევროპის სტეპში და ტყე-სტეპში დნეპრსა და ურალს შორის. უძველესი დასახლების იაგოდინკა II-ის არქეოლოგიური გათხრები მიმდინარეობდა 2006 წლიდან 2007 წლამდე, რის შედეგადაც არქეოლოგებმა აღმოაჩინეს ორი დიდი მჭიდრო დასახლების კომპლექსი, რომელიც დაფარული იყო მიწით. შენობები განლაგებული იყო მკაცრი წესრიგით, რაც ადასტურებს მის მუდმივ განახლებას. მიუხედავად იმისა, რომ აღნიშნულ ადგილზე შესაძლებელი იყო ქვის მასალით აეშენებინათ ნაგებობა, იაგოდინკის დასახლების ძირითადი სამშენებლო მასალა მაინც ხე იყო. დასახლება გაშენებული იყო 630 კვ. მ.-ის ფართობზე. შენობების ფუნდამენტიც ხისგან იყო დამზადებული. როგორც ჩანს, შენობების დიდი ნაწილი დაიწვა ხანძრის შედეგად, რასაც ადასტურებს მთელ დასახლებაში აღმოჩენილი ხანძრის კვალი. დასახლების თავისებურებას წარმოადგენს ის, რომ აქ მცირე რაოდენობის არქეოლოგიური ნივთებია აღმოჩენილი. Цыбрий В.В. Отчет об археологических раскопках поселения Ягодинка 2 в Октябрьском районе Ростовской области в 2006 году. В 17 томах / Ростов-на-Дону, 2010 г. Архив РРОО «ДАО», № 43-2006. Отрощенко В. В. К вопросу о покровской срубной культуре // Эпоха бронзы и ранний железный век в истории древних племён южнорусских степей. — Саратов, 1997. — Ч. 1. — С. 70—72. უძველესი დასახლება იაგოდინკა II იაგოდინკა II ქვემო დონის არქეოლოგია დაარქივებული 2020-10-24 საიტზე Wayback Machine.
ხანი (ტიტული)

ხანი (თურქ. Han, kaan; მონღ. Хан — „ხელისუფალი“, „მონარქი“) — თურქული და მონღოლური ტიტული. თავდაპირველად აღნიშნავდა ტომის ბელადს (მაგ. ირანისა და ავღანეთის მომთაბარე ტომებში). სელჩუკთა და ხვარაზმშაჰების დროს იყო თავადის ტიტული. მონღოლეთის იმპერიაში XIII-XIV საუკუნეებში – ულუსის გამგებელი. სახელმწიფოებში, რომლებიც წარმოიქმნენ მონღოლეთის იმპერიის დაცემის შემდგომ, ხანი ხელმწიფის ტიტული იყო, ოსმალეთის იმპერიაში – სულთნის ტიტული. ირანში სეფიანთა დროს ხანი იყო ოლქის გამგებელი, ასევე სამხედრო-ფეოდალურ დიდგვაროვანთა ერთ-ერთი ტიტული. ქართული საბჭოთა ენციკლოპედია, ტ. 11, თბ., 1987. — გვ. 431.
Blackfield II

Blackfield II — არტ-როკ ჯგუფ Blackfield-ის მეორე ალბომი, გამოცემული ლეიბლებზე Snapper Music/Atlantic Records 2007 წლის თებერვალში. ალბომში შეტანილი „End of the World“ არის ებრაულად შესრულებული უფრო ძველი სიმღერის ახალი ვერსია. ორიგინალური ვარიანტი ავივ გეფენმა დაწერა. „Where Is My Love?“-ის წინა, დემოვერსია, შეტანილია ჯგუფის სადებიუტო ალბომში Blackfield. სიმღერა „Christenings“ დაიწერა Porcupine Tree-ს 2005 წლის ალბომისთვის Deadwing, მაგრამ არ გამოცემულა. სიმღერის ამ ვერსიის ჩაწერაში აგრეთვე მონაწილეობდნენ რიჩარდ ბარბიერი და გევინ ჰარისონი. ↑ Ezell, Brice. (15 February 2012) The 10 Best Progressive Rock Albums of the 2000s. PopMatters. ციტირების თარიღი: 7 August 2015. ↑ Greenberg, Adam. (2011)Blackfield II - Blackfield | AllMusic. allmusic.com. ციტირების თარიღი: 26 July 2011. ↑ DPRP : CD & DVD REVIEWS. dprp.net (2011). დაარქივებულია ორიგინალიდან — 16 ივლისი 2011. ციტირების თარიღი: 26 July 2011. ↑ K., S.. (2011)MusicPlayers.com: Reviews > What We're Listening To: June 2007. musicplayers.com. ციტირების თარიღი: 26 July 2011. ↑ Newton, Elizabeth. (2011)Blackfield: Blackfield II < PopMatters. popmatters.com. დაარქივებულია ორიგინალიდან — 5 აგვისტო 2011. ციტირების თარიღი: 26 July 2011. ↑ პოლ ლესტერი, Q, მაისი 2007, #250.
ნამა (ხალხი)

ნამა (ნამა Namagua, აფრიკაანსი Namaquai) — ეთნიკური ჯგუფი. ცხოვრობენ ნამიბიის ჩრდილოეთით და სამხრეთით, სამხრეთ აფრიკის რესპუბლიკის, კაპის პროვინციის ჩრდილოეთ ტერიტორიაზე და ბოტსვანაში. საერთო რაოდენობა — 324 000. საუბრობენ საკუთარ ნამა ენაზე, კოისანური ენების განშტოება ჰოტენტოტების მშობლიურ ენაზე. ნამიბიაში ეს ენა ითვლება მეორე ეროვნულ ენად. მიეკუთვნებიან კაპოიდურ (კოისანურ) რასას. ნამა ხალხი ბუშმენების და მთლიანად კოისანური ტომების ეთნიკური მონათესავე ხალხია. ისინი წარმოადგენენ სამხრეთ აფრიკის ძირძველ, აბორიგენ მოსახლეობას. მრავალი მეცნიერის უახლოესი თეორიის მიხედვით, კოისანური ტომები წარმოადგენენ კაცობრიობის უძველეს წარმომადგენლებს. XV საუკუნეში ნამას ხალხი, როგორც ჰერერო და ჰოტენტოტები განდევნეს დასავლეთ აფრიკის ნაწილში. XX საუკუნის დასაწყისში მათ დიდი ზარალი განიცადეს გერმანული კოლონიური ადმინისტრაციისაგან. მოსახლეობის თითქმის მესამედი შეეწირა კოლონიზატორებთან ბრძჴლას. წყეული კოლონისტებისაგან ხალხის დასაცავად აღდგა ნემას ბელადინამიბიის ეროვნული გმისი ჰენდრიკ ვიტბოი. თუმცა არათანაბარ ომში ნამას ხალხი დამარცხდა და შეეჯახა გენოციდს, რომელიც გერმანიამ 2004 წელს აღიარა. დღისათვის ნამას ხალხი ცხოვრობს ნამიბიის ჩრდილოეთით და სამხრეთით, სამხრეთ აფრიკის რესპუბლიკის, კაპის პროვინციის ჩრდილოეთ ტერიტორიაზე და ბოტსვანაში. ისინი მისდევენ, ძირითადად, მიწათმოქმედებასა და მესაქონლეობას. Hoernlé‚ A. W. (1925) "The Social Organisation of the Nama Hottentots", American Anthropologist, New Series, Vol.27 No.1 pp. 1–24 JSTOR Hoernlé‚ A. W. (1918) "Certain Rites of Transition and the Conception of !Nau among the Hottentots", in Oric Bates (1918) Harvard African Studies II; Varia Africana II, pp. 65–82, Cambridge, Massachusetts. (Review by: Robert H. Lowie (Apr. - Jun., 1919) American Anthropologist, New Series, Vol. 21, No. 2, pp. 208-210 JSTOR) Schultze, Leonhard (1907) Aus Namaland und Kalahari, Gustav Fischer Verlag, Jena Leonhard Schultze et al. (1970) In Namaland and the Kalahari, Human Relations Area Files, New Haven, Conn. აფრიკის ეროვნული პარკების გვერდი[მკვდარი ბმული]
შერლოკი (ეპიზოდების სია)

„შერლოკი“ — სატელევიზიო კრიმინალური დრამატული ტელესერიალი, რომელიც ეფუძნება სერ ართურ კონან დოილის შერლოკ ჰოლმზის დეტექტივების სერიას. სტივენ მოფატის და მარკ გეტისის მიერ შექმნილ ამ სერიალში მთავარ როლებს ასრულებენ ბენედიქტ კამბერბეჩი (ჰოლმზი) და მარტინ ფრიმენი (ექიმი ჯონ უოტსონი). სერიალის პირველი სეზონი ეთერში 2010 წელს გავიდა, ხოლო მეორე - 2012 წელს. მესამე სეზონი 2014 წლის დასაწყისში გამოვიდა, ხოლო მეოთხე - 2017 წელს. ამასთან, მესამე სეზონი ბრიტანეთში 2001 წლის შემდეგ ნახვების მხრივ რეკორდსმენი გახდა. 2016 წელს გამოვიდა ცალკე ეპიზოდი, რომელიც აღწერს შერლოკის თავგადასავალს ვიქტორიანული ეპოქის პერიოდში. დღეისთვის „შერლოკი“ 200-ზე მეტ სხვა ქვეყანაშია ნაჩვენები. სერიალის მთავარი პერსონაჟი არის „მრჩეველი დეტექტივი“ ჰოლმზი, რომელიც სხვადასხვა დანაშაულის გახსნაში ეხმარება მეტროპოლიტენის პოლიციას, ძირითადად - დეტექტივ გრეგ ლესტრეიდს (რუპერტ გრეივზი). ჰოლმზის თანაშემწეა ექიმი ჯონ უოტსონი, რომელიც სულ მცირე ხნის წინ ავღანეთიდან დაბრუნდა, სადაც ჯარში მსახურობდა, რის გამოც ხშირად ღამის კოშმარები აწუხებენ. მიუხედავად იმისა, რომ სერიალის განმავლობაში ბევრი უარყოფითი პერსონაჟი ჩნდება, მთავარი არის ჯიმ მორიარტი (ენდრიუ სკოტი). ჰოლმზს ხშირად ეხმარება მოლი ჰუპერი (ლუიზ ბრილი). სხვა პერსონაჟებს შორის აგრეთვე არის მისის ჰადსონი (უნა სტაბზი), ბეიკერ-სტრიტზე მდებარე სახლის და ჰოლმზის ერთგვარი შტაბ-ბინის პატრონი. მნიშვნელოვან როლს ასრულებს მაიკროფტ ჰოლმზი (მარკ გეტისი), შერლოკის ძმა. ცნობილია, რომ დაგეგმილია სერიალის მეხუთე სეზონის გამოშვება. „შერლოკი“ — კინოფილმების ინტერნეტ-მონაცემთა ბაზა (ინგლისური) „შერლოკი“ BBC-ზე ↑ Jones, Paul. Sherlock season 3 is most watched BBC drama series ever. Radio Times. ციტირების თარიღი: 30 May 2015. ↑ Sherlock in five languages. 23 February 2012. https://www.youtube.com/watch?v=jNzeuzYPiLc. წაკითხვის თარიღი: 30 May 2015. ↑ Denham, Jess. (9 January 2014) Sherlock writers plot fourth and fifth series. The Independent. დაარქივებულია ორიგინალიდან — 4 აგვისტო 2019. ციტირების თარიღი: 14 September 2016. ↑ Sherlock Returns. One8One (2013). ციტირების თარიღი: 22 February 2015. ↑ 5.0 5.1 Sundays on PBS Remain TV’s Top Destination for Drama. PBS (26 March 2014). ციტირების თარიღი: 4 January 2016. ↑ Sherlock Series 3 Ratings – Series Average. Radio Times (22 January 2014). ციტირების თარიღი: 31 January 2015. ↑ 7.0 7.1 7.2 7.3 Weekly Top 30 Programmes. Barb.co.uk. ციტირების თარიღი: 12 January 2014. (No permanent link available. Search for relevant dates.) ↑ Porter, Rick. (5 January 2017) ‘Sherlock’ returns slightly lower on PBS. TVByTheNumbers. დაარქივებულია ორიგინალიდან — 7 თებერვალი 2018. ციტირების თარიღი: 17 January 2017. ↑ Office, BBC Press. (24 January 2017) #Sherlock consolidated series average of 10 million viewerspic.twitter.com/bLnkFRTzuz.
დიყი

დიყი (ლათ. Heracleum) — მცენარეთა გვარი ქოლგoსანთა ოჯახისა. მაღალი ორ- და მრავალწლოვანი ბალახებია. აქვს დიდი ზომის დანაკვთული და მთლიანი ფოთლები, თეთრი, მომწვანო-ყვითელი ან ვარდისფერი რთულ ქოლგა ყვავილედებად შეკრებილი ყვავილები. 70-ზე მეტი სახეობა გავრცელებულია ძირითადად აღმოსავლეთ ნახევარსფეროს ზომიერ სარტყელში; მხოლოდ 1 სახეობა ჩრდილოეთ ამერიკაში. კავკასიაში 25 სახეობაა; საქართველოში — 21, რომელთაგან 6 საქართველოს ენდემია, 8 — კავკასიისა. იზრდება უმეტესად ტყისა და სუბალპურ სარტყელში. საქართველოს სუბალპურ მაღალბალახეულში ფართოდაა გავრცელებული სოსნოვსკის დიყი (Heracleum sosnowskyi) და მანტეგაცის დიყი (Heracleum mantegazzianum). დიყი სასილოსე და დეკორატიული მცენარეა. მის ნორჩ ყლორტებს მთის მოსახლეობა საჭმელად იყენებს. ფოთლები და ნაყოფი მდიდარია ეთერზეთებით. ზოგიერთი სახეობა შეხებისას კანს აღიზიანებს და წყლულს აჩენს. გაგნიძე რ., ქართული საბჭოთა ენციკლოპედია, ტ. 3, თბ., 1978. — გვ. 592.
კრასიუკოვსკოე-1

კრასიუკოვსკოე-1 (რუს. Красюковское-1) — შუა ბრინჯაოს ხანისა (ძვ. წ. III ათასწლეულის დასასრული) და შუა საუკუნეების (ახ. წ. XI-XIII საუკუნეები) უძველესი დასახლება, მდებარეობს ოქტომბრის რაიონის სოფლების სოხრანოვკასა და ოქტიაბრსკაიას შორის, ოქტომბრის რაიონი, როსტოვის ოლქი, რუსეთის ფედერაცია. აღმოაჩინეს 2006 წელს. უძველეს დროში მდინარე აიუტის ხეობა მჭიდროდ იყო დასახლებული. დასახლება კრასიუკოვსკოე-1, სადაც მოსახლეობა ცხოვრობდა შუა ბრინჯაოს ხანაში (ძვ. წ. III ათასწლეულის დასასრული), შუა საუკუნეებში (ახ. წ. XI-XIII საუკუნეები) და XIX-XX საუკუნეების მიჯნაზე, მდებარეობს მდინარე აიუტის მარჯვენა სანაპიროზე, როსტოვის ოლქის ოქტომბრის რაიონის სლობოდა კრასიუკოვსკოედან 4 კილომეტრში. დასახლება აღმოაჩინეს სოხრანოვკა-ოქტიაბრსკაიის გაზსადენის მაგისტრალური ხაზის გაყვანის დროს. დასახლებამ სახელწოდება მიიღო სლობოდა კრასიუკოვსკოესთან სიახლოვის გამო. 2006 წელს დასახლების ტერიტორიაზე მიმდინარეობდა არქეოლოგიური გათხრები. სულ გაითხარა 1 320 კვ. მ. ტერიტორია. არქეოლოგიური ძეგლი კრასიუკოვსკოე-1 მდებარეობს მდინარე აიუტის ნაპირზე მდებარე ზეგანზე. დასახლების მცხოვრებლებს შემთხვევით არ უნდა ჰქონდეთ არჩეული აღნიშნული ადგილი საცხოვრებლად, რადგან დაცულები იქნებოდნენ სეზონური წყალდიდობისაგან. არქეოლოგიური გათხრების შედეგად გამოვლინდა ოთხი კულტურული ფენა: პირველი ფენა განეკუთვნება ადრე ბრინჯაოს ხანას. ამ ფენაში აღმოჩენილია ნაძერწი კერამიკის ნატეხები; შრომის იარაღები და ბრინჯაოს სადგისები. მეორე კულტურულ ფენაში აღმოჩენილია გვიანი ბრინჯაოს ხანის კერამიკის ფრაგმენტები, ბრინჯაოს ნემსები და სადგისები. მესამე კუტურულ ფენაში, რომელიც მიეკუთვნება VIII - IX საუკუნეებს, აღმოჩენილია არტე-ფაქტების მცირე რაოდენობა. მეოთხე კულტურული ფენა მიეკუთვნება ოქროს ურდოს (1224-1483 წწ.) და პოლოვეცკის პერიოდს. ამ ფენაში აღმოჩენილია: ლაგამის ფრაგმენტები, ამფორების ნატეხები, ძველი რუსული ქოთნები, დოქები. ასევე აღმოჩენილია ხაროები ცხოველების ძვლებით. დასახლების ტერიტორიაზე ასევე გათხრილია კაზაკების პერიოდის კულტურული ფენაც (XVIII-ХХ სს.), რომელშიც აღმოჩენილია მინის და კერამიკის ფრაგმენტები, ლურსმნები და სხვ. Магистраль истории:Археологические исследования в зоне строительства магистрального газопровода «КС Сохрановка-КС Октябрьская»://Под[მკვდარი ბმული] общим руководством Цибрий А. В.- Ростов-на-Дону: Ростспецархеология, 2006 .-121с. Древнее поселение « Красюковское-1» Поселение бронзового периода Красюковское 1
კირეევკა-2

კირეევკა-2 (რუს. Киреевка-2) — ადრე ბრინჯაოს ხანისა (ძვ. წ. III ათასწლეული) და შუა საუკუნეების (ახ. წ. VIII-X საუკუნეები) უძველესი დასახლება, მდებარეობს ოქტომბრის რაიონის ხუტორ კირეევკასთან, ოქტომბრის რაიონი, როსტოვის ოლქი, რუსეთის ფედერაცია. აღმოაჩინეს 2006 წელს. არქოლოგიური ძეგლი, ძველი დასახლება კირეევკა-2, რომელიც მიეკუთვნება ადრე ბრინჯაოს ხანასა (ძვ. წ. III ათასწლეული) და შუა საუკუნეების (ახ. წ. VIII-X საუკუნეები) ეპოქას, აღმოაჩინეს 2006 წელს სოხრანოვკა-ოქტიაბრსკაიის გაზსადენის მაგისტრალური ხაზის გაყვანის დროს. მდებარეობს როსტოვის ოლქის ოქტომბრის რაიონის ხუტორ კირეევკიდან ჩრდილო-აღმოსავლეთით 1,7 კმ-ში. სახელწოდება მიიღო ხუტორ კირეევკის მიხედვით. არქეოლოგიური გათხრები გაიშალა 3 520 კვ. მეტრზე. არექეოლოგიური გათხრებისას აღმოჩენილი ნივთებზე დაკვირვების შედეგად გაირკვა, რომ ერთ-ერთი ნაგებობა სამლოცველოს წარმოადგენდა და იგი მრგვალი ფორმისა იყო. აღმოჩენილი არქეოლოგიური ნივთები თარიღდება ბრინჯაოს ხანით. კულტურულ ძეგლზე აღმოჩენილია ოთხი არქეოლოგიური ფენა. პირველ ფენაში აღმოჩენილია ამფორების ნამტვრევები, რომელიც განეკუთვნება გვიან შუა საუკუნეებს — ძვ. წ. VIII-X საუკუნეები. ნაძერწი კერამიკის ნაშთები მიეკუთვნება გვიანი ბრინჯაოს ხანას - ძელური კულტურის პერიოდს (ძვ. წ. II ათასწლეულის დასასრული და I ათასწლეულის დასაწყისი). გათხრების დროს აღმოჩნდა რამდენიმე კაჟის ნივთი, დანა, რომელიც დამზადებულია ვუკანური წარმოშობის ობსიდიანისაგან. დანა თარიღდება ადრე ბრინჯაოს ხანით. ასევე აღმოჩენილია VIII-X საუკუნეების კერამიკა. შუა საუკუნეებში მოსახლეობა არ აშენებდა ქვის შენობებს და ცხოვრობდნენ მიწისპირზე აშენებულ დროებით საცხოვრებლებში, რომლებიც არ შემონახულა დღემდე. სწორედ ამის გამო მოსახლეობა თხრიდა ორმოებს სხვადასხვა დანიშნულებით. ერთ-ერთ ასეთ ორმოში აღმოჩენილია ამფორის ნატეხები და რკინის დანა კაუჭიანი ტარით. «Киреевское» поселение древних людей Поселение Киреевка-2
ტურბუტა-1

ტურბუტა-1 (რუს. Турбута-1) — შუა საუკუნეების (ახ. წ. VIII-X საუკუნეები) უძველესი დასახლება, მდებარეობს ოქტომბრის რაიონის სოფელ ნოვოსვეტლოვსკიდან 3,5 კილომეტრის მანძილზე სამხრეთ-დასავლეთით, ოქტომბრის რაიონი, როსტოვის ოლქი, რუსეთის ფედერაცია. აღმოაჩინეს 2006 წელს. როსტოვის ოლქის ტერიტორია ძველ დროში მჭიდროდ იყო დასახლებული. არქეოლოგიური ძეგლი ტურბუტა-1, რომელიც მიეკუთვნება შუა საუკუნეებს ((VIII-X საუკუნეები), მდებარეობს როსტოვის ოლქის ოქტომბრის რაიონის სოფელ ნოვოსვეტლოვსკიდან სამხრეთ-დასავლეთით 3,5 კილომეტრში. იგი აღმოაჩინეს 2006 წელს სოხრანოვკა-ოქტიაბრსკაიის გაზსადენის მაგისტრალური ხაზის გაყვანის დროს. დასახლების ადგილზე არქეოლოგიური გათრები მიმდინარეობდა 1 320 კვ. მეტრზე. არქეოლოგიური გათრების შედეგად გაირკვა, რომ აქ მოსახლეობა სხვა ისტორიულ ეპოქაშიც ცხოვრობდა. გვიანი ბრინჯაოს ხანის ფენებში მრავალი არქეოლოგიური ნივთია აღმოჩენილი. მათ შორის გვხვდება გამოძერწილი კერამიკის ნიმუშები, რომლებიც მიკეუთვნება ძელური კულტურის პერიოდს. ჭურჭლის ნაწილი შემკულია ორნამენტებით. კერამიკულ ჭურჭელთნ ერთად არქეოლოგებმა აღმოაჩინეს დამუშავებული ცხოველის ძვლებიც. ასევე აღმოაჩინეს ქვის ნამუშევრები საფხეკები და დანისებური ფირფიტები. არქეოლოგიურ მონაპოვარს შორისაა ასევე ბრინჯაოს სადგისები. დასახლებაში მკვლევარებმა აღმოაჩინეს ორმოები. არქეოლოგიური გათხრების შედეგად ასევე გამოვლინდა ძვ. წ. IV საუკუნის ამფორები, წითელლაქიანი ჭურჭლის ნამტვრევები. VIII-IX საუკუნეების შრეებში აღმოჩენილია ამფორები და თიხის ჭურჭელი, ხოლო XIX-XX საუკუნეების მიჯნის შრეებში აღმოჩენილია ახალი დროის ნივთები. Поселение Турбута-1 Древнее поселение срубной культуры Турбута 1 Список памятников археологии Октябрьского района, состоящих на государственной охране